|  |
| --- |
| Til parter på høringslisten20. juni 2024Sagsnr.: 9705991 |

# Høring af berørte myndigheder og interessenter i forbindelse med miljøvurderingen af nybyggeri på Nyborg Slot

Slots- og Kulturstyrelsen sender hermed miljøkonsekvensrapport for nybyggeri på Nyborg Slot i offentlig høring.

Nyborg Slot er Danmarks ældste kongeborg, og står derfor over for et projekt, der skal sikre kulturarven og gøre formidlingen af slottets historie tilgængelig for offentligheden. Slots- og Kulturstyrelsen har derfor igangsat et projekt, der omfatter bl.a. anlæggelse af nye bygninger, restaurering og forhøjelse af et vagttårn samt bearbejdning af landskabet omkring slottet.

Projekter, der forventes at kunne påvirke miljøet væsentligt, skal underkastes en vurdering af konsekvenserne for miljøet. Derfor har Slots- og Kulturstyrelsen, der ejer Nyborg Slot og er bygherre på projektet, gennemført en miljøkonsekvensvurdering med henblik på at undersøge projektets virkninger på miljøet.

Kulturministeren varetager myndighedsopgaven i forbindelse med miljøvurderingen, idet Miljøstyrelsen har delegerertmyndighedskompetencen til Kulturministeriet. Det endelige projekt skal vedtages af Folketinget ved lov om anlæg af en formidlingsbygning m.v. på fortidsmindet Nyborg Slot.

**Høringsfrist**

Slots- og Kulturstyrelsen skal anmode om, at eventuelle bemærkninger til vurderingen af miljøpåvirkningerne fra byggeriet på Nyborg Slot sendes til Slots- og Kulturstyrelsen, Hammerichsgade 14, 1611 København, eller via mail erg@slks.dk, med henvisning til ”Nyborg Slot – bemærkninger til miljøkonsekvenser”.

**Frist for bemærkninger er fredag den 23. august 2024,**

**Kontakt**

Eventuelle spørgsmål kan stilles til post@slks.dk, med henvisning til ”Nyborg Slot – spørgsmål om høring vedr. miljøvurdering”.

Med venlig hilsen

Slots- og Kulturstyrelsen